Tim Staffell

Timothy J. "Tim" Staffel (Ealing, Londra, 24 di frivaru 1948), è nu musicista rock ngrisi ca 'n passatu fici parti ru gruppu Smile, nzemi a Brian May e a lu batterista Roger Taylor. Quannu Staffell lassò i Smile, i ristanti cumpunenti ru gruppu foru raggiunti ra Freddie Mercury e John Deacon, furmannu poi i Queen.

 Vita e carriera 

Staffell frequentò a Grammar School ri Hampton e cantava 'n nu gruppu chiamatu "The Railroaders" quannu ntô 1964 partecipò a nu cuncertu runni incontrò Brian May. I dui misiru nzemi nu gruppu blues-rock chiamatu 1984 cu John Garnham (chitarra), Dave Dilloway (bassu), John Sanger (tastiere) e Richard Thompson (batteria). Ntô 1965 inizziò nu corsu ri grafica e disegnu a l'Ealing Art College runni addìvintò amicu ri Freddie Mercury, mentri May frequentava l'Imperial College ri Londra. I 1984 eranu nu gruppu ri supportu ne cuncerti ri Jimi Hendrix e Pink Floyd. U gruppu si lassò ntô 1968.

Staffell e May poi misiru nzemi nu novu gruppu chiamatu Smile cu Roger Taylor ca dopu nu pruvinu addìvintò u batterista ru gruppu. Staffell scrissi nzemi a May a canzuni "Doing All Right", ca fu poi misa no primu album de Queen (Queen I). Dopu u fallimentu ru singulu "Earth", Staffell abbannùnò u gruppu, unennùsi o gruppu Humpy Bong, vinni sostituitu ra Mercury na veste ri cantanti e -dopu- ra [[John Deacon o bassu.

 Ritornu a mùsica 

Ntô 2001 Tim Staffell turnò nnè scene musicali cu gruppu Amigo, i cui sunorità si rifannu a na misculiata ri folk, latin, rock, e blues, ripubblicannu na virsioni muderna ra canzuni "Doin Alright". Cullabbòro a la realizzazioni di la serie pi piccìriddi "Thomas the tank engine", pi la BBC.